CELEX: 32012B0622
Language: et
Date: 2012-05-10 00:00:00
Title: 2012/622/EL: Euroopa Parlamendi otsus, 10. mai 2012 , Euroopa Ravimiameti 2010. aasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/377
            
         EUROOPA PARLAMENDI OTSUS,
   10. mai 2012,
   Euroopa Ravimiameti 2010. aasta eelarve täitmisele heakskiidu andmise kohta
   (2012/622/EL)
   EUROOPA PARLAMENT,
   
               —
            
            
               võttes arvesse Euroopa Ravimiameti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Ravimiameti 2010. aasta raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (2), eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu määrust (EÜ) nr 726/2004 (3), millega asutatakse Euroopa Ravimiamet, eriti selle artiklit 68,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185) (4), eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0107/2012),
            
         
               1.
            
            
               lükkab edasi otsuse tegemise heakskiidu andmise kohta Euroopa Ravimiameti tegevdirektori tegevusele ameti 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Ravimiameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 366, 15.12.2011, lk 27.
   
      (2)  EÜT L 248, 16.9.2002, lk 1.
   
      (3)  ELT L 136, 30.4.2004, lk 1.
   
      (4)  EÜT L 357, 31.12.2002, lk 72.
   LISA
   
      EUROOPA PARLAMENDI SOOVITUSED EELMISTEL AASTATEL
   
   
               Euroopa Ravimiamet
            
            
               2006
            
            
               2007
            
            
               2008
            
            
               2009
            
         
               Tulemused
            
            
               —
            
            
               
                           —
                        
                        
                           Usaldusväärse finantsjuhtimise põhimõtet rangelt ei täidetud: ameti sularaha prognoos ei olnud nõuetekohaselt ette valmistatud.
                        
                     
                           —
                        
                        
                           Amet viis oma tegevuse kahte eri kohta, mis tekitas lisakulusid (otsesed töökohakulud: 450 000 eurot).
                        
                     
            
               
                           —
                        
                        
                           Head tulemused täiustatud tegevuspõhise eelarvestamise kasutuselevõtus ja kasutajate rahulolu jälgimisel.
                        
                     
                           —
                        
                        
                           Ametit kutsuti üles ümber hindama oma vahenduspoliitikat aasta vältel ilmnenud finantsriskide taustal.
                        
                     
                           —
                        
                        
                           Amet viis oma tegevuse kahte eri kohta, mis tekitas lisakulusid.
                        
                     
            
               
                           —
                        
                        
                           Lubamatu on see, et amet ei täida töötajate huvide konfliktide lahendamise asjakohaseid eeskirju tulemuslikult.
                        
                     
                           —
                        
                        
                           12 väga olulist ja üks kriitiline soovitus siseauditi talituse varasematest iga-aastastest auditiaruannetest ei ole 2009. aastaks ikka veel täidetud.
                           Lubamatu on see, et amet ei täida oma tegevusjuhendit. Ametilt nõuti, et ta dokumenteeriks ja hindaks oma kontrolle ning arhiveeriks asjassepuutuvad määramisotsused, mis tuleb teha ameti veebisaidil kättesaadavaks.
                        
                     
                           —
                        
                        
                           Nõuti tungivalt, et amet teavitaks eelarve täitmisele heakskiidu andmise eest vastutavat institutsiooni meetmetest, mis ta on võtnud ekspertide sõltumatuse tagamiseks alates ameti loomisest.
                        
                     
                           —
                        
                        
                           Ametil paluti täiendada ja korrapäraselt ajakohastada Euroopa ekspertide andmebaasi, nagu seda on nõutud määruses (EÜ) nr 726/2004.
                        
                     
         
               Assigneeringute ülekandmine
            
            
               Eelarve aastasuse põhimõttest ei peetud rangelt kinni: kulukohustuste assigneeringute kasutusmäär oli väiksem kui 60 %. Rohkem kui 40 % kulukohustustest kanti üle 2007. aasta eelarvesse.
            
            
               Ametil oli raskusi kavandamisega, tegevuste eelarvestamisega ja nende rakendamisega: 32 000 000 eurot kanti üle ja 4 000 000 eurot tühistati. Ametit kutsuti üles täitma eelarve aastasuse põhimõtet.
            
            
               Ametit kutsuti üles täitma eelarve aastasuse põhimõtet: ülekantud ja tühistatud eelarveassigneeringud olid vastavalt 36 000 000 eurot (19,7 % eelarvest) ja 9 700 000 eurot (5,3 % eelarvest).
            
            
               Kontrollikoja andmeil kanti üle 19 500 000 miljonit eurot (38 % ameti kulukohustustest), sellest 14 800 000 miljonit eurot ei olnud tegevusteks kasutusele võetud veel aasta lõpul, mis viitab sellele, et ameti II eelarvejaotisest rahastatavate tegevuste elluviimine toimub hilinemisega. Amet ei järgi eelarve aastasuse põhimõtet.
            
         
               Hankemenetlused
            
            
               —
            
            
               
                           —
                        
                        
                           Probleemid läbipaistvusega valikukriteeriumide tasandil ja hinnakriteeriumide hindamismeetodite tasandil ning seoses ühiste hankemenetlustega.
                        
                     
                           —
                        
                        
                           Paluti parandada hangete korraldamist.
                        
                     
            
               Ametil paluti parandada oma hankemenetluste kvaliteeti, et kõrvaldada puudused: hinnakriteeriumide hindamismeetodite kohaldamine ja oluline vajadus põhjendada valikumenetlust.
            
            
               
                           —
                        
                        
                           Tunti muret selle pärast, et kontrollikoda leidis vigu hankemenetlustes, mis puudutavad olulist osa ameti 2009. aasta kogueelarvest. Vajakajäämised valikukriteeriumides, nagu hinnakriteeriumid ja valikumenetlused.
                        
                     
                           —
                        
                        
                           Ametilt nõuti, et ta parandaks oma hankemenetluste kvaliteeti, et kõrvaldada kontrollikoja leitud puudused.
                        
                     
                           —
                        
                        
                           Ametil paluti koostada mitmeaastane hankekava.
                        
                     
                           —
                        
                        
                           Ametil paluti tagada hankemenetluste tulemuste kontrollimine enne lepingute sõlmimist.
                        
                     
         
               Tasudest laekuv tulu
            
            
               Amet ei suutnud põhjalikult analüüsida liikmesriikide raportööride kulusid, et luua objektiivne ja dokumenteeritud alus, millest lähtuvalt kohandada oma makseid nendele ja seega nõuda tasusid oma klientidelt: see olukord oli vastuolus tasude ja lõivude määrusega.
            
            
               Läbipaistvuse küsimused seoses liikmesriikide raportööridele tagasi makstud summadega.
            
            
               Komisjonil paluti hinnata ameti püsivalt suurt sularahareservi (41 887 000 eurot).
            
            
               Ametil paluti tagada parem koordineerimine oma finants- ja teadusüksuste töös, et parandada tagasimaksenõuete lubamatult pikka viivitust.
            
         
               Siseaudit
            
            
               —
            
            
               —
            
            
               Ametil paluti täita komisjoni siseauditi talituse tehtud üks „kriitiline” soovitus seoses ekspertide huvide konfliktiga ja kaheksa „väga olulist” soovitust, mis puudutasid ameti töötajate huvide konfliktide dokumenteerimist, arhiveerimissuuniste hindamise ja väljatöötamise haldusmenetlusi toetavaid andmebaase ning selliste suuniste täielikku rakendamist.
            
            
               
                            
                        
                        
                           Lubamatu on see, et tegevdirektori kinnitavas avalduses ei ole ühtegi reservatsiooni, mis ei ole kooskõlas ameti poolt kinnitatud tegevusjuhendis võetud kohustusega, arvestades siseauditi talituse ja kontrollikoja kinnitavaid avaldusi.
                        
                     
                            
                        
                        
                           Ametil paluti edastada eelarve täitmisele heakskiidu andmise eest vastutavale institutsioonile 30. juuniks 2011 siseauditi talituse aruanded alates 2007. aastast.
                        
                     
                            
                        
                        
                           Ametilt nõuti, et ta kiiresti rakendaks siseauditi talituse soovitused ning annaks eelarve täitmisele heakskiidu andmise eest vastutavale institutsioonile ülevaate võetud ja rakendatud meetmetest.
                        
                     
          ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/378
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on Euroopa Ravimiameti 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Ravimiameti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Ravimiameti 2010. aasta raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu määrust (EÜ) nr 726/2004, (3) millega asutatakse Euroopa Ravimiamet, eriti selle artiklit 68,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0107/2012),
            
         
               A.
            
            
               arvestades, et kontrollikoda esitas oma aruandes Euroopa Ravimiameti eelarveaasta 2009 raamatupidamise aastaaruande kohta märkustega arvamuse raamatupidamise aastaaruande aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et oma 10. mai 2011. aasta otsusega (5) otsustas parlament lükata edasi heakskiidu andmise Euroopa Ravimiameti tegevdirektori tegevusele ameti 2009. aasta eelarve täitmisel ning seejärel andis heakskiidu oma 25. oktoobri 2011. aasta otsuses (6);
            
         
               C.
            
            
               arvestades, et parlament andis 25. oktoobril 2011. aastal heakskiidu Euroopa Ravimiameti tegevdirektori tegevusele ameti 2009. aasta eelarve täitmisel ning heakskiidu andmise otsusele lisatud resolutsioonis muu hulgas:
               
                           —
                        
                        
                           rõhutas, et eelarve täitmisele heakskiidu andmise eest vastutav institutsioon peaks järgmiste eelarve täitmisele heakskiidu andmise menetluste käigus hoolikalt kontrollima, mil määral on rakendatud meetmeid, et kõrvaldada ameti tõsiseid puudusi, mis tulid avalikuks nii kontrollikoja kui ka siseauditi talituse aruannetest;
                        
                     
                           —
                        
                        
                           palus ametil teavitada eelarve täitmisele heakskiidu andmise eest vastutavat institutsiooni sellest, milliseid meetmeid on võetud, et tagada tegevusjuhendi tulemuslik järgimine huvide konfliktide lahendamisel;
                        
                     
                           —
                        
                        
                           nõudis, kuid ka hoiatas ametit, et kõik vastavates auditi aruannetes – kaasa arvatud 2010. aasta aruandes – nimetatud meetmed peavad olema täielikult rakendatud enne järgmise eelarve täitmisele heakskiidu andmise menetluse algust;
                        
                     
         
               D.
            
            
               arvestades, et kontrollikoda on märkinud, et sai piisava kindluse 2010. aasta raamatupidamise aastaaruande usaldusväärsuse ning selle aluseks olevate tehingute seaduslikkuse ja korrektsuse kohta;
            
         
               E.
            
            
               arvestades, et ameti 2010. aasta eelarve oli 208 400 000 eurot, mis on 7,2 % suurem kui 2009. aasta eelarve;
            
         
               F.
            
            
               arvestades, et ELi esialgne toetus ameti 2010. aasta eelarvesse oli 28 279 600 eurot, kusjuures 2009. aastal oli see 36 390 000 eurot, (7) ning arvestades, et 2010. aastal oli ELi toetus ameti eelarvesse kokku 36 600 100 eurot;
            
         
      2009. aasta eelarve täitmisele heakskiidu andmise menetluse järgselt võetud meetmed
   
   
               1.
            
            
               ootab, et amet teavitaks eelarve täitmisele heakskiidu andmise eest vastutavat institutsiooni nende meetmete tulemustest, mis on võetud järgmistes küsimustes:
               
                           —
                        
                        
                           haldusnõukogus vastu võetav tegevuskava hankemenetluses tuvastatud puuduste kõrvaldamiseks koos konkreetsete meetmete ja rakendamise ajakavaga;
                        
                     
                           —
                        
                        
                           töötajate ja ekspertide huvide konfliktide kindlakstegemise ja lahendamise kehtiva korra põhjalik kontroll;
                        
                     kutsub kontrollikoda üles andma piisava kindluse, et amet on tulemuslikult parandanud hankemenetluste puudusi, ning kutsub siseauditi talitust üles eelarve täitmisele heakskiidu andmise eest vastutavale institutsioonile kinnitama, et ameti töötajate ja ekspertide huvide konfliktide lahendamise kehtivat korda rakendatakse tõhusalt;
            
         
               2.
            
            
               kutsub ametit ja siseauditi talitust üles viivitamata kontrollima, kas kõik auditi aruannetes – kaasa arvatud 2010. aasta aruandes – nimetatud meetmed on täielikult rakendatud, ning sellest eelarve täitmisele heakskiidu andmise eest vastutavale institutsioonile teada andma;
            
         
               3.
            
            
               võtab teadmiseks, et ameti teatel kinnitas ameti haldusnõukogu 15. detsembril 2011. aastal ettepaneku esitada 2012. aasta juunis toimuval haldusnõukogu koosolekul üksikasjalikud rakendusmeetmed seoses järgmisega:
               
                           —
                        
                        
                           hangete ja lepingute nõuandekomitee uue struktuuri ja pädevuse kehtestamine;
                        
                     
                           —
                        
                        
                           mitmeaastase hankekava rakendamine;
                        
                     
                           —
                        
                        
                           ülalnimetatu suhtes vastutuse kindlaksmääramine;
                        
                     nõuab tungivalt, et haldusnõukogu saadaks tegevuskava eelarve täitmisele heakskiidu andmise eest vastutavale institutsioonile hiljemalt 30. juuniks 2012;
            
         
      Eelarve haldamine ja finantsjuhtimine
   
   
               4.
            
            
               tuletab meelde, et 2010. aastal sai amet liidult vahendeid esialgselt summas 26 335 100 eurot; märgib siiski, et sellele summale lisati ülejäägi tagasinõudmisel saadud 10 265 000 eurot, mistõttu liidu kogutoetus 2010. aastal oli 36 600 100 eurot;
            
         
               5.
            
            
               rõhutab, et Euroopa Liidu 2010. aasta üldeelarves, nagu see lõplikult vastu võeti, on kaks erinevat rahasummat liidu esialgse toetuse kohta ametile, s.o 28 279 600 eurot ja 26 335 100 eurot; nõuab seetõttu tungivalt, et komisjon teataks eelarve täitmisele heakskiidu andmise eest vastutavale institutsioonile, kui suur on ametile eraldatud täpne toetus;
            
         
               6.
            
            
               täheldab, et ameti eelarvet rahastatakse nii liidu eelarvest kui ka tasudest, mida maksavad farmaatsiaettevõtted, kes taotlevad liidu turustusloa saamist või pikendamist; täheldab aasta tegevusaruande põhjal, et 2010. aastal saadi 73 % ameti tuludest tasudest ning et samaaegselt tasudel põhineva tulu suurenemisega vähenes liidu toetuse osakaal sissetulekutes 23 %-lt 2006. aastal 14 %-ni 2010. aastal;
            
         
               7.
            
            
               täheldab aasta tegevusaruande põhjal, et 2010. aastal oli erandite registrisse kantud 17 erandit;
            
         
               8.
            
            
               täheldab puudusi ameti IT-tarnijate esitatud arvete kinnitamise süsteemis; võtab teadmiseks ameti teadaande, et kontrollikoja täheldatud puudused olid seotud inimliku eksitusega ja need parandati, et amet on tugevdanud arvete eelnevat teostus- ja finantskontrolli ning et uusi puudusi ei ole täheldatud; palub kontrollikojal seda kontrollida ning tulemustest parlamendile teada anda;
            
         
      Assigneeringute ülekandmine ja tühistamised
   
   
               9.
            
            
               märgib ameti eelarve haldamise ja finantsjuhtimise aruande põhjal, et 2011. aasta eelarvesse automaatselt ülekantud assigneeringuid olid kogusummas 41 655 049,44 eurot ehk 20,9 % kulukohustuste assigneeringutest ning et taotleti ühte mitteautomaatselt 2011. aasta eelarvesse ülekantavat assigneeringut kogusummas 3 500 000 eurot ehk 1,68 % lõplikest assigneeringutest;
            
         
               10.
            
            
               peab murettekitavaks asjaolu, et kontrollikoda on taas välja toonud II jaotise („Halduskulud”) assigneeringute ülekandmise 17 600 000 euro suuruses summas; toonitab, et kirjeldatud olukord viitab sellele, et ameti eelarve II jaotisest rahastatavate tegevuste elluviimine toimub hilinemisega ja et amet ei järgi eelarve aastasuse põhimõtet;
            
         
               11.
            
            
               võtab murelikult teadmiseks kontrollikoja lisamärkuse, et vaid 36 % 2011. aasta eelarvesse üle kantud assigneeringutest tulenesid 2010. aasta viitkuludest, mistõttu ei olnud 64 % üle kantud summast seotud eelarveaastaga 2010;
            
         
               12.
            
            
               juhib tähelepanu sellele, et juba eelmistel eelarveaastatel on kontrollikoda teatanud ulatuslikest assigneeringute ülekandmistest; märgib eelkõige seda, et 2009. aasta eelarve puhul teatas kontrollikoda 19 500 000 euro ülekandmisest (38 % ameti eelarve kulukohustustest) ning 2008. aastal oli see summa 36 000 000 eurot (19,7 % 2008. aasta eelarvest);
            
         
               13.
            
            
               tõdeb ameti eelarve haldamise ja finantsjuhtimise aruande põhjal, et 2010. aastal tühistati assigneeringuid kogusummas 9 074 296,49 eurot, 2009. aastal oli see summa 7 693 276,58 eurot; võtab teadmiseks ameti vastuse, et tühistatud kuluassigneeringute määr oli tingitud tegelike tulude rangest järelevalvest ning kulude kohandamisest; nõuab tungivalt, et amet rakendaks viivitamata meetmeid tühistatud assigneeringute määra vähendamiseks ning võtaks 2012. aasta 30. juuniks vastu konkreetseid abinõusid ja tähtaegu sisaldava tegevuskava selle püsiva probleemi lahendamiseks, kusjuures abinõude hulka peaks kuuluma lõivudest saadava sissetuleku ning selle saamise ajavahemiku rangem määratlemine;
            
         
      Hankemenetlused ja ümberpaigutused
   
   
               14.
            
            
               tuvastab aasta tegevusaruande põhjal, et lisaks 165 erilepingule, mis sõlmiti raamlepingutest lähtuvalt, sõlmis amet 2010. aastal 70 uut hankelepingut väärtusega üle 25 000 euro;
            
         
               15.
            
            
               märgib ameti eelarve haldamise ja finantsjuhtimise aruande põhjal, et 2010. aasta jooksul kiideti heaks 13 ümberpaigutamist kogusummas 13 714 500 eurot (15,29 % lõplikest assigneeringutest); lisaks märgib, et amet võttis juba 2009. aastal vastu kümme ümberpaigutamist kogusummas 9 609 000 eurot; kutsub ametit üles võtma vastu konkreetseid meetmeid ja tähtaegu sisaldava tegevuskava selle püsiva probleemi lahendamiseks;
            
         
      Teenuste eest tasumise süsteem
   
   
               16.
            
            
               nõuab, et amet looks liikmesriikide asutuste osutatud teenuste eest tasumise süsteemi, mis põhineks liikmesriikide tegelikel kuludel; kutsub ühtlasi ametit üles teavitama kohe eelarve täitmisele heakskiidu andmise eest vastutavat institutsiooni, kui see süsteem on juurutatud; märgib siinkohal, et uus tasumissüsteem esitati haldusnõukogule 10. detsembri 2009. aasta koosolekul, kuid haldusnõukogu lükkas lõpuks ettepaneku tagasi;
            
         
               17.
            
            
               toetab kõiki ameti juhtkonna ja haldustasandil tehtavaid pingutusi selleks, et reformida liikmesriikide ametiasutuste osutatavate teenuste eest maksmise süsteemi, mis peaks selgelt põhinema tegelikel kuludel; nõuab tungivalt, et haldusnõukogu jätkaks selle küsimusega tegelemist;
            
         
               18.
            
            
               märgib, et keeldudes uuest tasumissüsteemist, võtab haldusnõukogu endale otsese vastutuse väga oluliste riskide eest, nagu mittevastavus õigusnormidele ja praeguse tasumissüsteemi võimalik finantsmõju, samuti vastutab ta ameti maine eest; seepärast ei kiida heaks ameti haldusnõukogu küsitavat seisukohta ning kutsub ametit üles võtma vastu tegevuskava olukorra parandamiseks ja teavitama eelarve täitmisele heakskiidu andmise eest vastutavat institutsiooni 30. juuniks 2012;
            
         
      Personalijuhtimine
   
   
               19.
            
            
               nõuab tungivalt, et amet tugevdaks töölevõtukorda ning tagaks dokumentatsiooni nõuetekohase halduse; kutsub ametit üles parandama lepinguliste töötajate töölevõtu dokumentatsiooni ning palub ametisse nimetaval asutusel kinnitada valikukomisjoni esitatud reservnimekirjad;
            
         
               20.
            
            
               nendib ühtlasi kontrollikoja andmetele tuginedes, et amet ei teinud küllaldast vahet renditööjõu ja lepinguliste töötajate kasutamise vahel; nõuab seepärast, et amet kasutaks renditööjõudu vaid lühiajaliste vajaduste katmiseks ning tagaks läbipaistvuse lepinguliste töökohtade täitmisel;
            
         
      Huvide konfliktide lahendamine
   
   
               21.
            
            
               nõuab tungivalt, et amet oleks keskse koordinaatori rollis töötamaks välja kõikide riiklike pädevate asutuste suhtes kohaldatavat ekspertide ühist hindamismetoodikat ning selle järelevalvet; märgib, et pärast seda, kui 4. juulil 2011 hakkas kehtima Euroopa Ravimiameti ja iga riikliku pädeva ameti vahel sõlmitud vastastikuse mõistmise memorandum ekspertide teadusliku taseme kontrollimise kohta, on ravimiamet endiselt vastutav selle eest, et arendada ja koordineerida ekspertide ühist hindamismetoodikat;
            
         
               22.
            
            
               rõhutab, et amet peab lõpule viima teadusliku hinnangu sõltumatust käsitleva vastastikuse mõistmise memorandumi allkirjastamise, muutma vastavalt sisemenetlusi ning ajakohastama ekspertide andmebaasi; võtab teadmiseks ameti vastuse, et teadusliku hinnangu sõltumatust käsitlevad vastastikuse mõistmise memorandumid allkirjastati 2011. aasta oktoobris ning ekspertide andmebaasi uuendati, et võimaldada elektrooniliste huvide deklaratsioonide otsest üleslaadimist; kutsub ametit üles teavitama eelarve täitmisele heakskiidu andmise eest vastutavat institutsiooni nimetatud meetmete rakendamise seisust hiljemalt 30. juuniks 2012; kutsub ühtlasi siseauditi talitust üles teavitama eelarve täitmisele heakskiidu andmise eest vastutavat institutsiooni, kui amet on need väga olulised soovitused tõhusalt rakendanud;
            
         
               23.
            
            
               palub ametil anda eelarve täitmisele heakskiidu andmise eest vastutavale institutsioonile teavet selle kohta, kuidas tagab amet ekspertide kaasamise menetluste täieliku kohaldamise seni, kuni vastastikuse mõistmise memorandumid teadusliku hindamise sõltumatuse kohta on allkirjastanud kõik riiklikud pädevad asutused;
            
         
               24.
            
            
               kutsub ametit üles aru andma oma osalusest niisuguste eraorganisatsioonide konverentside korraldamisel nagu TOPRA (Organisation for Professionals in Regulatory Affairs);
            
         
               25.
            
            
               võtab teadmiseks, et ameti teatel võttis ameti haldusnõukogu 1. veebruaril 2012. aastal vastu otsuse personalieeskirjade artiklitega 11a ja 13 seotud eeskirjade kohta, mis käsitlevad Euroopa Ravimiameti töötajate deklareeritud huvisid, ning et ameti tegevdirektor võttis vastu otsuse Euroopa Ravimiametis töötavate lähetatud ekspertide, külalisekspertide, praktikantide ja ajutiste töötajate deklareeritud huvide kohta; palub ametil teavitada eelarve täitmisele heakskiidu andmise eest vastutavat institutsiooni konkreetsetest meetmetest, mis on võetud nimetatud otsuste rakendamiseks 30. juuniks 2012, et parlament saaks hinnata töötajate ja haldusnõukogu liikmete võimalike huvide konfliktide konkreetse käsitlemise korda kõigi nimetatud otsustes loetletud kategooriate puhul;
            
         
               26.
            
            
               märgib murelikult, et ka finantstehingute puhul võib tekkida huvide konflikte maksete sooritamisel, sest ülesanded ei ole piisavalt eristatud; nõuab seepärast tungivalt, et amet võtaks nõuetekohaselt arvesse seda väga olulist riski ja võtaks viivitamata meetmeid selle puuduse kõrvaldamiseks;
            
         
               27.
            
            
               märgib, et Euroopa Ravimiameti endine tegevdirektor kirjutas ametile 28. detsembril 2010 ja kirjeldas seda, millega ta kavatseb hakata tegelema pärast oma ametiaja lõppu; on seisukohal, et Euroopa Ravimiameti haldusnõukogu esimehe 11. jaanuari 2011. aasta esimene otsus, millega kiidetakse heaks ameti endise tegevdirektori uus tegevusala, on vastuolus huvide konflikte käsitlevate liidu eeskirjadega, eriti Euroopa Liidu ametnike personalieeskirjade II jaotise artikliga 16; tuletab meelde, et vastavalt Euroopa Liidu muude teenistujate teenistustingimuste II jaotise artiklile 11 ja IV jaotise artiklile 91 kehtib sama ka ajutiste ja lepinguliste töötajate kohta; peab asjaolu, et haldusnõukogu võttis piirangud endise tegevdirektori tulevase tegevuse suhtes 17. märtsil 2011 vastu alles pärast avalikkuse tugevat protesti, selgeks tõendiks selle kohta, et Euroopa Ravimiamet ei kohaldanud esialgu personalieeskirju nõuetekohaselt, mis omakorda tekitab tõsiseid küsimusi selle suhtes, kuidas amet üldse eeskirju kohaldab; palub tegevdirektoril esitada üksikasjalik aruanne selle kohta, kuidas ametis rakendatakse personalieeskirjade artiklit 16;
            
         
               28.
            
            
               on tõsiselt mures selle pärast, et amet ja tema haldusnõukogu ei ole suutnud tulemuslikult tegeleda huvide konflikti küsimusega; võtab teadmiseks, et 2012. aasta aprillis võttis amet vastu läbivaadatud eeskirjad selle kohta, kuidas lahendada teaduskomitee liikmete ja ekspertide huvide konflikte ja kuidas toimida juhul, kui komitee liikmed ja eksperdid on usaldust kuritarvitanud; on jätkuvalt veendunud, et uute eeskirjade ja menetluse tõhusust saab tõestada ainult nende rakendamise ja konkreetsete tulemuste abil; on veendunud, et amet peaks 2012. aasta jooksul kontrollima üle kõik ekspertide ja teaduskomitee liikmete huvide deklaratsioonid; palub, et amet esitaks nimetatud menetluse rakendamise järel selle kohta asjakohase teabe, sh nimed ja arvandmed; palub ametil kontrollida 2012. aasta augusti lõpuks üle vähemalt 75 % ekspertide huvide deklaratsioonidest ja 75 % teaduskomitee liikmete huvide deklaratsioonidest ning esitada nimetatud tähtajaks eelarve täitmisele heakskiidu andmise eest vastutavale institutsioonile nii kontrolli tulemused kui ka tegevuskava koos ülejäänud huvide deklaratsioonide kontrollimise ajakavaga;
            
         
               29.
            
            
               tuletab meelde, et kui ameti endine tegevdirektor asus peaaegu kohe pärast lahkumist tööle konsultatsioonifirmasse, mis nõustab teiste seas ravimifirmasid, tõstatas eelarve täitmisele heakskiidu andmise eest vastutav institutsioon küsimuse ameti tegeliku iseseisvuse ja selle kohta, kuidas ameti haldusnõukogu rakendab personalieeskirjade artiklit 16; tunneb lisaks muret väidete pärast, et ameti endine tegevdirektor asutas veel ametis olles isikliku konsultatsioonifirma; palub ametil esitada eelarve täitmisele heakskiidu andmise eest vastutavale institutsioonile sellel teemal täiendavat teavet 30. juuniks 2012;
            
         
               30.
            
            
               nõuab tungivalt, et kontrollikoda viiks lõpule ja esitaks auditi huvide konflikti kohta ametis;
            
         
               31.
            
            
               peab kahetsusväärseks, et paljud eksperdid on jätnud huvide deklaratsioonid esitamata ning vastavate riiklike asutuste ja Euroopa Ravimiameti avaldatud huvide deklaratsioonid erinevad kohati märgatavalt; peab ühtlasi taunitavaks, et vähemalt üks ameti haldusnõukogu liige, kes on samal ajal inimtervishoius kasutatavate ravimite komitee asendusliige, ei ole deklareerinud oma hiljutist kuulumist ravimifirma juhtkonda;
            
         
               32.
            
            
               tervitab ameti algatust avaldada oma veebilehel juhtivatel ametikohtadel töötavate personaliliikmete ning ravimite hindamisega seotud ekspertide huvide deklaratsioonid; võtab huviga teadmiseks, et ekspertide nimekirjas on näidatud ka nende huvide konflikti tekkimise riskiaste; on veendunud, et koos huvide deklaratsiooniga tuleks avaldada ka vähemalt andmed eelmise töökoha kohta, et võimaldada deklaratsioone kontrollida ja võimalikke konflikte kindlaks teha; palub seetõttu ametil edastada parlamendile 30. juuniks 2012 teave nimetatud meetmete rakendamise seisu kohta;
            
         
               33.
            
            
               nõuab tungivalt, et Euroopa Ravimiamet kontrolliks talle esitatud huvide deklaratsioone ning korraldaks üksikasjalikke pistelisi kontrolle, eelkõige võttes kasutusele süsteemi, millega huvide deklaratsioonide suhtes viidaks läbi ristkontrolle, võrreldes neid farmaatsiatööstuse ja asjaomaste riiklike asutuste andmetega;
            
         
               34.
            
            
               tunneb siiski muret ameti suhtumise pärast huvide deklaratsioonidesse, mis rajaneb peaasjalikult usaldusel, mitte kontrollimisel; tunneb eriti muret seoses sellega, et ekspertide huvide deklaratsioonid, mille on avaldanud vastavad riiklikud asutused, erinevad mõnikord märgatavalt Euroopa Ravimiameti avaldatud deklaratsioonidest; kutsub seetõttu ametit üles kehtestama mehhanismi, mis võimaldaks talle esitatud huvide deklaratsioone nõuetekohaselt kontrollida, ning teavitama sellest eelarve täitmisele heakskiidu andmise eest vastutavat institutsiooni 30. juuniks 2012;
            
         
               35.
            
            
               nõuab tungivalt, et amet kohaldaks oma huvide konflikti käsitlevat poliitikat ka haldusnõukogu suhtes;
            
         
               36.
            
            
               märgib, et kontrollikoda auditeeris ametit eriaruande koostamise käigus, mis käsitles huvide konfliktide lahendamist liidu ametites; võtab teadmiseks, et kontrollikoja teatel avaldatakse nimetatud eriaruanne 2012. aasta juuni lõpus; on seisukohal, et arvestades ameti võimalikke huvide konflikte käsitleva kriitika ulatust, tuleks eelarve täitmisele heakskiidu andmine kuni eriaruande avaldamiseni edasi lükata, et võtta arvesse kontrollikoja järeldusi sellel teemal;
            
         
               37.
            
            
               leiab, et huvide konfliktide tulemuslik haldamine on otsustavalt tähtis, et säilitada avalikkuse usaldus ameti vastu;
            
         
               38.
            
            
               tunnustab ameti valmisolekut avaldada ravimite hindamises osalevate ekspertide huvide deklaratsioone, kuid taunib asjaolu, et paljud neist ekspertidest ei ole veel oma huvide deklaratsioone avaldanud;
            
         
               39.
            
            
               võtab teadmiseks, et haldusnõukogu võttis 17. märtsil 2011 vastu piirangud endise tegevdirektori tulevase kutsealase tegevuse suhtes, tehes seda pärast avalikkuse protesti, mida toetas ka parlament ja mis oli suunatud haldusnõukogu 2011. aasta jaanuari otsuse vastu, millega tegevdirektori uus tegevus täielikult heaks kiideti; tuletab sellega seoses meelde, et keskkonna-, rahvatervise ja toiduohutuse komisjoni delegatsioon külastas ravimiametit 2011. aasta juunis, et jälgida kõnealuse juhtumi arengut ja saada täiendatud menetluste kohta lisateavet; tuletab lisaks meelde, et komisjonil oli 2011. aasta juulis tegevdirektorikandidaadiga arvamuste vahetus, milles seda teemat veel kord arutati, et tulevikus sarnaseid juhtumeid vältida;
            
         
      Tulemused
   
   
               40.
            
            
               on seisukohal, et inimtervishoius kasutatavate ravimite alase teadusliku nõu andmise toetuseks loodud süsteemide nõuetekohasuse ja tulemuslikkuse hindamine on oluline vahend ameti tulemuste mõõtmiseks;
            
         
               41.
            
            
               võtab teadmiseks selle, et toodete ja teenuste (arvamused, aruanded, teadusalased nõuanded, kontrollid) arv on 2009. aastaga võrreldes kasvanud; on samuti rahul Euroopa Parlamendi ja nõukogu 16. detsembri 1999. aasta määruse (EÜ) nr 141/2000 harva kasutatavate ravimite kohta (8) täitmisega ja julgustab ametit võtma jätkuvalt meetmeid, et näha ette soodustused nimetatud harva kasutatavate ravimite uuringuteks, arendamiseks ja turuleviimiseks;
            
         
      Siseaudit
   
   
               42.
            
            
               tõdeb ameti andmetele tuginedes, et siseauditi talituse 11 „väga olulist” soovitust on endiselt vaja ellu viia; võtab teadmiseks, et amet on teatanud ühe soovituse rakendamisest ja selle läbivaatamisega tegeleb nüüd siseauditi talitus;
            
         
               43.
            
            
               on mures, et neist „väga olulistest” soovitustest seitsme täitmisega on hiljaks jäädud juba üle 12 kuu; märgib, et need soovitused käsitlevad järgmisi küsimusi:
               
                           —
                        
                        
                           vastavus personalieeskirjade artiklile 110;
                        
                     
                           —
                        
                        
                           töölevõtmise kord;
                        
                     
                           —
                        
                        
                           andmebaaside kasutamine;
                        
                     
                           —
                        
                        
                           tootedokumentide arhiveerimise eeskirjade kindlaksmääramine;
                        
                     
                           —
                        
                        
                           juhised töötajate võimalike huvide konfliktide lahendamiseks;
                        
                     
                           —
                        
                        
                           ekspertide kaasamise menetlused;
                        
                     
                           —
                        
                        
                           ülesannete lahusus finantstehingute puhul;
                        
                     nõuab seepärast tungivalt, et amet kõrvaldaks kiiresti siseauditi talituse tuvastatud puudused ning teavitaks eelarve täitmisele heakskiidu andmise eest vastutavat institutsiooni võetud meetmetest;
            
         
               44.
            
            
               peab murettekitavaks asjaolu, et amet lükkas tagasi kaks „väga olulist” soovitust seoses
               
                           —
                        
                        
                           riiklikele ametitele makstavate tasudega;
                        
                     
                           —
                        
                        
                           ravimiametis töötavate konsultantide arvu vähendamisega;
                        
                     nõuab tungivalt, et amet annaks eelarve täitmisele heakskiidu andmise eest vastutavale institutsioonile viivitamata selgituse selle kohta, miks lükati tagasi need kaks soovitust;
            
         
               45.
            
            
               märgib, et kui siseauditi talitus oma 2010. aasta septembri järelaruandes jätkuvalt tuvastab, et ekspertide sõltumatust ei ole piisavalt hinnatud, peaks tegevdirektor avaldama kõigi asjaga seotud loa saanud ravimite nimekirja ja esitama aruande selle kohta, kuidas amet kavatseb asjaomaseid menetlusi parandada;
            
         
               46.
            
            
               juhib tähelepanu oma eelmistes eelarve täitmisele heakskiidu andmise raportites esitatud soovitustele, mis on lisatud käesolevale resolutsioonile;
            
         
               47.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile (9) asutuste tulemuste, finantsjuhtimise ja kontrolli kohta.
            
         
      (1)  ELT C 366, 15.12.2011, lk 27.
   
      (2)  EÜT L 248, 16.9.2002, lk 1.
   
      (3)  ELT L 136, 30.4.2004, lk 1.
   
      (4)  EÜT L 357, 31.12.2002, lk 72.
   
      (5)  ELT L 250, 27.9.2011, lk 173.
   
      (6)  ELT L 313, 26.11.2011, lk 27.
   
      (7)  ELT L 64, 12.3.2010, lk 445.
   
      (8)  EÜT L 18, 22.1.2000, lk 1.
   
      (9)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).